cyanic-selkie/wikianc huggingface dataset:
Աքքայի պաշարում (1291)
Ուժերի դասավորությունը
Լազայանների և Աստծո Սբ. Գերեզմանի և Սուրբ Ոգու միաբանության անդամներին հիշատակում են որպես՝ քաղաքի պաշտպաններ, սակայն նրանց քանակը անհայտ է (համարվում է չնչին)։
Քաղաքի պաշտպանության նպատակով քաղաքի պատերը բաժանվել էին 4 սեկտորների։ Տաճարականները և Հիվանդախնամները վերահսկում էին ափից մինչև սբ. Անտոնիոսի դարպասներ ձգվող հատված նրանց հետ էին «մանր միաբանությունների» ասպետները, հետո տեղակայված էին Տևտոնները և Լազարյանները, հետո ֆրանսիացիները և սբ. Թովմասի միաբանության անդամները Ժակ դը Գրալլիի հրամանատարությամբ, ապա Ամորի դը Լուզինյանի հրամանատարությամբ Կիպրոսի թագավորության զորքերը, աջ թևը պաշտպանում էին վենեցիացիները և «Պապի վարձկանները»։
Եթե ելնել այն փաստից, որ պարիսպների համար պատասխանատվությունը բաշխված է ենթակա ուժերի հետ հարաբերակցությամբ, ապա ստացվում է, որ Տաճարականների և Հիվանդախնամների սեկտորը կազմում է 40%-ը, իսկ մնացածին (միաբանություններին, ֆրանսիացիներին, կիպրոսցիներին, վենեցիացիներին, պիզացիներին)՝ 60%-ը։ Այս հաշվարկից հետևում է, որ պաշտպանների իրական քանակին ամենամոտ թվերը ներկայացված է «Կիպրոսցիների գործերը» աշխատությունում։ Այսպիսով պաշարման սկզբում ավագանու կողմից ընտրված Գիլյոմ դը Բոժեն իր տրամադրության տակ ուներ 15000 մարտիկ և 650-700 հեծյալ ասպետ։
Հետազոտողները վաղուց արդեն պարզել են սառը զենքի ժամանակաշրջանի համընդհանուր «նորմը»՝ 1,2 մարդ մկ մետր պատի համար և միջինում 50 մարդ աշտարակների համար։ Աքքայի երկշարք պատերի ձգվածությունը կազմում էր 2 կմ, իսկ աշտարակների քանակը հասնում էր 23-ի։ Պարզ մաթեմատիկական հաշվարկից ելնելով կարելի է ասել, որ աշտարակների համար բավական է և 1500 խաչակիր, իսկ պարիսպների համար բավական է 14500 խաչակիր։ Այսպիսով կարելի է ասել, որ դը Բոժեի տրամադրության տակ գտնվող ուժերը բավարար էին պաշարմանը դիմակայելու համար։
Ռազմական գործողությունների նկարագրումից պարզ է դառնում, որ պաշտպանների շարքերում առկա էին շատ տեգակիրներ, սակայն քաղաքում առկա կատապուլտերի քանակի մասին տեղեկություններ չկան։ Քաղաքը ուներ ազատ ծովային կապ դեռ չգրավված քրիստոնեական քաղաքների և Կիպրոսի հետ, քաղաքում չէր զգացվում սննդամթերքի և խմելու ջրի խնդիր, առկա էին բավարար քանակությամբ ուժեր արդյունավետ պաշտպանության համար, ինչն ել թույլ տվեց պաշտպանել քաղաքը քանակով մի քանի անգամ գերազանցող թշնամուց, այնուամենայնիվ մուսուլմանները կոտրեցին քաղաքի պաշտպանությունը ընդամենը քառասուն չորս օրվա ընթացքում։
Ապրիլի 5 - մայիս 17 պաշարումը
Ապրիլի 5-ին Կահիրեից Աքքա է ժամանում սուլթան Հալիլ ալ-Աշրաֆը, իսկ զորքերը զբաղեցնում են իրենց դիրքերը։ Ապրիլի 6-ին պաշտոնապես սկսվում է պաշարումը։ Երկու օր անց բերվում են պաշարողական մեքենաները, իսկ ապրիլի 11-ին մուսուլմանները սկսում են քաղաքի գնդակոծումը։
"«Մեքենաներից մեկը` Հավեբենը տեղակայված էր Տաճարականների դիրքերի դիմաց, մյուսը` Մանսուրը (Զորավարը) պիզացիների դիմաց, հաջորդ մեծ մեքենան, որի անունը ես չգիդեմ գնդակոծում էր Հիվանդախնամների դիրքերը, իսկ չորրորդի նետած քարերը խոցում էին Անիծյալ աշտարակը...»"
Ապրիլի 11-ից մինչև մայիսի 7-ը պաշարողական մեքենաները անընդհատ գնդակոծում էին պատերը, իսկ մարտիկները փորձում էին հող լցնել խրամների մեջ, սակայն նրանց ջանքերը ապարդյուն էին, քանզի նետաձիգների արձակած նետերը խոցում էին նրանց։ Ասպետների այրուձին արդյունավետ չէր քաղաքի ներսում։ Այդ իսկ պատճառով, Տաճարականները պաշարման առաջին շաբաթվա ընթացքում նախաձեռնեցին լայնածավալ հարձակում և գերեվարեցին 5000 մարտիկի մուսուլմանների բանակից ժամանակագիր Լանկրոստի բերած այս տվյալները ամենայն հավանականությամբ չափազանցված են, սակայն կարելի է եզրակացնել, որ պաշարողների բանակի հիմնական մասը կազմում էին չվարժեցված աշխարհազորայինները։
Գիյոմ դը Բոժեն առաջարկեց ջրային ճանապարհով քաղաքից դուրս բերել զորքերը, և քաղաքի տակ՝ բաց դաշտավայրում մարտնչել, բայց Միջերկրական ծովին բնորոշ գարնանային փոթորիկները թույլ չտվեցին իրականացնել դը Բոժեի առաջարկը։ Ապրիլի 13-ին և 14-ին խաչակիրները նախաձեռնեցին ծովային գրոհ մամլուքների աջ թևի վրա, սակայն նավերը ալեկոծության պատճառով վնասվեցին, իսկ խաչակիրների հրամանատարները որոշեցին այլևս ռիսկի չդիմել։
Ապրիլի 15-լույս 16-ի գիշերը տաճարականները որոշեցին գրոհել Համայի բանակի ճամբարը։ Ինչպես հավաստիացնում է ժամանակագիր Աբու-լ-Ֆիդան ամենինչ լավ սկսվեց, սակայն մթության մեջ ասպետների ձիերը խճճվեցին, իսկ Համացիները նկատեցին ասպետներին, վերջիններս տալով մեծ կորուստներ դուրս շպրտվեցին։
Հաջորդ գրոհը նախաձեռնեցին հիվանդախնամները ապրիլի 18-ի լույս 19-ի գիշերը հարավային թևի ուղղությամբ, սակայն այս գրոհը ինչպես նախորդող գրոհները անհաջողության մատնվեցին, քանզի մամլուքները գիշերային կայազոր էին տեղակայել իրենց ճամբարում։ Այս գրոհից հետո որոշում կայացվեց դադարեցնել հակագրոհները։
Մայիսի 18-20 գրոհը
Գրոհը սկսվեց արևածագին։ Արքայական գունդը տեղափոխվեց ձախ թև, իսկ Տաճարականները և Հիվանդախնամները՝ կենտրոն, նրանք փորձում էին հետ գրավել կորցրած հատվածը, սակայն ապարդյուն։ Գիյոմ դը Բոժեն փորձեց համախմբելով պաշտպաններին հակագրոհ ձեռնարկել, բայց մահացու վիրավորվեց։
"«Մագիստրոսը լավ պաշտպանված չէր, իսկ, երբ բարձրացրեց ձեռքը մուսուլմաններից մեկը նետով խոցեց մագիստրոսի անութը։ Վիրավոր վիճակում նա շարունակեց մարտնչել, նրա ասպետները տեսնելով թուլացաց մագիստրոսին հորդորեցին դիմանալ հանուն քաղաքի, նրանք նկատեցին, որ դը Բոժեն վիրավոր է, նա ընկավ ձիուց և ասպետները նրան տեղափոխեցին պալատ, որտեղ ել նա կնքեց իր մահկանացուն »"
Ասպետների մի մասը տեղափոխեց դը Բոժեի աճյունը Կիպրոս։ Սակայն այնուամենայնիվ մնացածները շարունակեցին դիմադրությունը քաղաքում խուճապ սկսվեց։ Բնակիչները գնում էին նավահանգիստ փախուստի հույսով, սակայն փոթորիկ սկսվեց։ Երեկոյան ողջ մնացածները ինչպես նաև ալեկոծության պատճառով քաղաքը չլքած բնակիչները հավաքվեցին Տաճարականների ամրոցում և որոշում կայացրին պայքարել մինչև վերջ։ Պայքարը ղեկավարեց տաճարականների մարշալ Պյեր դը Սևրին։
Տաճարականների ամրոցի պաշտպանությունը
Երկու օր ու գիշեր քաղաքի ներսում խառնաշփոթ էր տիրում։ Զավթիչները թալանում էին քաղաքը, իսկ Թամփլի պաշտպանները վերախմբավորվեցին։ Դժվար է ասել, կարողացան արդյոք բոլոր փախստականները հասնել նավահանգիստ, սակայն ակնհայտ է, որ շատ փախստականներ խեղդվեցին ծովում։
Երկու շաբաթ մամլուքները փորձում էին գրավել Թամփլը, սակայն էական արդյունքի չէին կարողանում հասնել։ Այս ընթացքում պաշտպանները օգտվելով ծովային ազատ մուտքից կարողացան տարհանել քաղաքացիներ և միաբանության գանձարանը։
Մայիսի 28-ին սուլթանը տաճարականներին առաջարկեց հանձնել ամրոցը պատվավոր պայմաններով՝ զենքը ձեռքում ազատ դուրս գալ նավահանգիստ։ Այս պայմանները ընդունվեցին խաչակիրների կողմից։ Քաղաքի հանձնման նշան հանդիսացավ աշտարակի գագաթին բարձրացրած իսլամի դրոշը։ Ամիրաներից մեկը ով տեղյակ չէր իրադարձություններից և զբաղված էր կողոպուտով, տեսնոլով դրոշը՝ եզրակացրեց, որ ամրոցը գրավված է հարձակվեց նավահանգստում հավաքված փախստականների վրա։ Պաշտպանները նրան զենքով պատասխանեցին և վերադարձան ամրոց։ Մայիսի 29-ին դը Սևրին երկու ասպետի ուղեկցությամբ գնաց սուլթանի մոտ բանակցության։ Սակայն ալ-Աշրաֆը խաչակիրներին ընդունեց որպես ուխտադրուժների և մահապատժի ենթարկեց։
Ողջ մնացած պաշտպաններըարգելափակվեցին Մագիստրոսի աշտարակում։ Սակրավորները մեկ օրվա ընթացքում փորեցին և քանդեցին աշտարակի հիմքը, մայիսի 30-ին աշտարակը քանդվեց, իսկ ներխուժած մուսուլմանները կոտորեցին ողջ մնացածներին ։
Արջային պատմություններ
Արջային պատմություններ (Медвежьи истории), ռուսական մուլտֆիլմ, որը ստեղծվել է «Օդաչու» ստուդիայում, 2007 թվականին, Էվենկական հեքիաթների հիման վրա։ Մուլտֆիլմը «Գորա սամոցվետով» շարքից է։ Մուլտֆիլմի սկզբում երևում է հետևյալ տողը. «Մենք ապրում ենք Ռուսաստանում, Սիբիր»։
Սյուժե
Մուլտֆիլմում ներկայացվուն են արջային հետևյալ պատմությունները.
Ոչ մի անտառային պատմություն առանց արջի չի լինի։ Իզուր չէ, որ նրան անվանում են տայգայի տեր։
Արտաքին հղումներ
Կատեգորիա:Մուլտֆիլմեր արջերի մասին Կատեգորիա:2007 մուլտֆիլմեր
Կապիտան Վարտիքը. առաջին էպիկ ֆիլմը
'''Կապիտան Անդրավարտիքը. առաջին էպիկ ֆիլմը''' (Captain Underpants: The First Epic Movie)` ռեժիսորներ Ռոբ Լեթթերմանի և Դեյվիդ Սորենի ամերիկյան համակարգչային անիմացիոն լիամետրաժ կատակերգական ֆիլմը, նկարահանվել է ըստ Դեյվ Պիլկիի համանուն գրքերի շարքի։ Այն DreamWorks-ի վերջին մուլտֆիլմն էր, որի ներկայացուցիչը 20th Century Foxն է։ DreamWorks-ի համար ռեկորդային ցածր` 38 միլիոն դոլար բյուջեով ֆիլմը հավաքել է 125,5 միլիոն դոլար։ Համաշխարհային պրեմիերան կայացել է 2017 թվականի հունիսի 1-ին ։
Սյուժե
Օհայո նահանգի Պիկվա քաղաքում ապրում էին երկու ընկերներ` Ջորջ Բիրդը և Հարոլդ Հաթչինսը, որոնք սովորում էին չորրորդ դասարանում և սիրում էին կատակել իրենց չար տնօրենի` Բենջիամին Կրապպի հետ։ Երբ նա սպառնում է նրանց բաժանել իրարից, նրանք հիպնոզացնում են տնօրենին և դարձնում նրան իրենց կոմիքսներիի կերպարը` Կապիտան Անդրավարտիքը։ Կերպարի հետ նրանք պետք է կարողանան հաղթել չար պրոֆեսորին, որը դպրոցի բոլոր աշակերտներին զրկել է ծիծաղից։
Արձագանք
Rotten Tomatoes կայքում մուլտֆիլմը ստացել է` 86 % վարկանիշ (117 ակնարկների հիման վրա), միջին վարկանիշը` 6,8/10: Կայքի քննադատների ընդհանուր կարծիքը հետևյալն է. «Լավ սցենարով, մշակված անիմացիայով և հումորով, որը համապատասխանում է սկբնական նյութին, այն է` զվարճանք, որը սեպ չի դնի ընտանիքի անդամների միջև» ։
Ծանոթագրություններ
Կատեգորիա:20th Century Fox ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ամերիկյան ԼԳԲՏ ֆիլմեր Կատեգորիա:Մուլտֆիլմեր երեխաների մասին Կատեգորիա:Անգլերեն ֆիլմեր Կատեգորիա:Համակարգչային անիմացիոն ֆիլմեր Կատեգորիա:Ամերիկյան մուլտֆիլմեր Կատեգորիա:Ամերիկյան եռաչափ ֆիլմեր Կատեգորիա:Գրքերի էկրանավորումներ Կատեգորիա:Ամերիկյան ընտանեկան ֆիլմեր Կատեգորիա:3D ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան վեպերի էկրանավորումներ Կատեգորիա:Լիամետրաժ անիմացիոն ֆիլմեր Կատեգորիա:Անգլերեն մուլտֆիլմեր Կատեգորիա:2017 մուլտֆիլմեր
Կումս եպիսկոպոս
Կումս եպիսկոպոս, քրիստոնեության մեջ հայտնի անձ, ով գործել է 1-ին դարում Պատմական Հայաստանի Նախճավան շրջանում։ Առավել հայտնի է որպես Հիսուս Քրիստոսի 12 աշակերտներից մեկը հանդիսացող Բարդուղիմեոս առաքյալի աշակերտ ։
Հայտնի է, որ Բարդուղիմեոս առաքյալը մոտավորապես 60-66 թվականներին քրիստոնեությունը տարածելու նպատակով այցելել է Հայաստանում։ Նա իր քարոզչությունը սկսել է Սյունիք նահանգի Որդվատ գյուղից, որտեղից անցել է Գողթն գավառ։ Հայամաձայն որոշ աղբյուրների՝ Հայոց Սանատրուկ թագավորի գահակալության 29-րդ տարում այստեղ եպիսկոպոս է ձեռնադրել իր պարսիկ հետևորդներից մեկին՝ Կումսին ։
Կումսի մահանալուց հետո նրան թաղել են Ագուլիսի Սուրբ Թովմա վանքից շուրջ 300 մետր հյուսիս և շիրիմի վրա կառուցել մի փոքրիկ մատուռ, որը կոչվել Է Կումսի կամ Ամենափրկիչ անունով ։
Avast Software
Պատմություն
ALWIL Software իր աշխատանքը սկսել է դեռևս 1988 թվականին, սակայն պաշտոնապես գրանցվել է 1991 թվականի ապրիլի 21-ին։ Սկզբնական շրջանում ընկերությունում աշխատել է 5—6 հոգի։ Վաղ էտապներում ընկերույունը բացի հակավիրուսային ծրագրերի, աշխատել է նաև համակարգերի պահուստավորման համար նախատեսված ծրագրերի վրա։ Ընկերության կողմից թողարկված և հաջողությամբ պսակված նախագծերից մեկը՝ SUP-ն է, որը օգտագործվել է Չեխական փոստի և Փարիզի մետրոպոլիտենի կողմից։ Ընկերության մասագետները շուտով կենտրոնացան մի ծրագրի վրա, որը կրում էր «Anti-virus – Advanced Set»։ Հետագայում այս անվանումը կրճատվեց դառնալով՝ «avast!» և 1995 թվականից սկսած կենտրոնացավ հակավիրուսային ծրագրերի մշակման վրա։
Ավելի ուշ Avast-ը դարձավ ամենահայտնի հակավիրուսներից մեկը ողջ աշխարհում, (զբաղեցնում է 8-րդ տեղը TopTenReviews-ում և հավաքել է 2,5 աստղ ConsumerAffairs-ում՝ 59 դրական ակնարկներ 63 բացասականի դեմ) և համարվում է ընկերության գլխավոր ապրանքներից մեկը։ Սրա հետ կապված 2010 թվականի հունիսին ընկերությունը անվանափոխվեց դառանլով AVAST Software։ 2016 թվականի հուլիսի յոթին AVAST Software հայտարարեց, որ պատրաստվում գնել AVG Technologies ընկերությունը 1,3 միլլիարդ դոլլարով ։
Արտաքին հղումներ
Կատեգորիա:1988 հիմնադրումներ Կատեգորիա:1988 հիմնադրված ընկերություններ Կատեգորիա:Տեղեկատվական անվտանգություն Կատեգորիա:Անդրոիդի ծրագրային ապահովում Կատեգորիա:1991 հիմնադրված ընկերություններ Կատեգորիա:Ծրագրային ապահովում Կատեգորիա:Տեխնոլոգիա
Մահը վերջում է գալիս
«Մահը վերջում է գալիս» (Death Comes as the End), անգլիացի գրող Ագաթա Քրիստիի դետեկտիվ վեպ, որը հրատարակվել է 1944 թվականին ամերիկյան Dodd, Mead and Company հրատարակչության կողմից, իսկ Անգլիայում՝ հաջորդ տարի Collins Crime Club կազմակերպության կողմից ։ Սա Քրիստիի միակ աշխատությունն է, որը գրվել է պատմական դետեկտիվ ժանրում․ վեպում գործողությունները զարգանում են Թեբեում մ․ թ․ ա․ 2000 թվականին։
Գրելու պատմությունը
Սյուժեի հիմաքում ընած են 1921-1922 թվականների մագաղաթներում զետեղված պատմական աղբյուրները, որոնք հնէաբանների շրջաններում հայտնի են որպես «Գրիչ Հեկ-նեխտայի մագաղաթներ» (Heqanakht papyri)։ Այդ մագաղաթներն իրենցից ներկայացնում են Հեկ-նեխտայի ընտանիքին ուղղված նամակները, որտեղ նա բողոքում է նրանց հարճի նկատմամբ վարմունքից։ Նախաբանում Ագաթա Քրիստին գրում է․ "…վեպի սյուժեն և գործող անձանց բնավորությունը նեշնչվել են XI դինաստիայի ժամանակաշրջանի նամակներից, որոնք գտնվել են 1920-1921 թվականներին Նյու Յորքի «Մետրոպոլիտենից»՝ հայտնաբերված Լուկսորի գետի ափի ժայռոտ դամբարանում և թարգմանված պրոֆեսոր Բատիսկոումբ Գանի կողմից թանգարանի համար։"
Վեպի տարբերիչ առանձնահատկությունն է բազմաթիվ մահերի առկայությունը՝ համեմատած «Եվ ոչ ոք չմնաց...» վեպի։ Գլուխներն անվանակոչելու համար Քրիստին օգտագործել է հին եգիպտական գյուղատնտեսական օրացույցը։ Օրինակ՝ վեպի առաջին գլուխը կոչվում է «Հեղեղման երկրորդ ամիս, 20-րդ օր»։
Սյուժե
Վեպը սկսում է Ռենիսենբի՝ երիտասարդ այրու հիշողություններից, սկսած այն ժամանակներից, երբ նրա ամուսին քուրմ Իմխոտեպը տուն բերեց նոր հարճ Նոֆրետին։ Նրա հայտնվելուց հետո ընտանիքում սկսում են տհաճ դեպքեր տեղի ունենալ։ Նոֆրետն ունի տհաճ բնավորություն և կարողանում է կռվացնել տան բոլոր անդամներին, մասնավորապես՝ տղաներին։ Նա զրպարտում է նրանց, իսկ Իմխոնեպը սպառնում է տղաների հախից գալ։ Ընտանիքը միասնական է հարճի նկատմամբ ատելության հարցում։ Երբ Նոֆրետը հայտնաբերվում է մահացած, ոչ-ոք չի կասկածում, որ դա սպանություն է։ Բոլորն ունեին սպանելու սեփական պատճառները։
Արձագանքներ
Դասական գրող Ագաթա Քրիստիի համար նմանատիպ դետեկտիվ աշխատությունը բավականին լավ արձագանք ստացավ ընթերցողների և քննադատների կողմից։
Ծանոթագրություններ
Կատեգորիա:Հեռուստաշոուների հիմք ծառայած վեպեր Կատեգորիա:Անգլերեն գրքեր Կատեգորիա:Անգլերեն գրականություն
Երկրորդ համաշխարհային պատերազմը Բասկերի Երկրում
Ֆալանգիստական զանգվածային լրատվության միջոցները բարձրացրեցին տարածքների վերամիավորման հարցը՝ մատնանշելով Ֆրանսիայի կազմում գտնվող Կատալոնիայի և Բասկերի Երկրի տարածքները։ Բասկերի Երկիրը պատերազմական գործողությունների թատերաբեմում հայտնվում է 1940 թվականին, երբ գերմանական վերմախտը բռնազավթում է ամբողջ Ֆրանսիայի տարածքը՝ ներառյալ վերջինիս կազմում գտնվող բասկյան հողերը։
Իսպանիայի քաղաքացիական պատերազմի հետևանքներ
1937 թվականին Իսպանիայի քաղաքացիական պատերազմի հյուսիսային ճակատում հանրապետականները նախաձեռնությունը զիջում են ազգայնական ֆրանկիստներին, որոնք գործում էին Նացիստական Գերմանիայի և Ֆաշիստական Իտալիայի օժանդակությամբ։ Այդ դեպքից հետո շուրջ կես միլիոն հանրապետականներ և քաղաքացիական անձինք լքել են Իսպանիան։ Քանի որ Բասկերի Երկիրը սատարում էր հանրապետականներին, շատ հնարավոր է, որ երկրի տարածքից դուրս են եկել նաև 150 000 բասկեր ։
Այս ցուցանիշը ընդհանուր հաշվով արտառոց համամասնություն է։ Նրանցից ոմանք, այդ թվում բասկ զինվորականները, հաստատվում են Լաբուրդանում։ Ֆրանսիայի կառավարությունը մտադրված էր հյուսիսային Պիրենեյներում ճամբար կառուցել՝ նպատակ ունենալով ապաստան տրամադրել իսպանացի խաղաղ բնակչությանն ու բասկյան ճակատից փախչող հանրապետականներին։
Տեղի ժողովուրդները բասկ և իսպանացի փախստականներին ընդունում են բացասական կերպով, քանի որ այն տարածքները, որտեղ հանգրվանել էին վերջիններիս, ավանդաբար համարվում էր բասկերի պատմական նախահայրենիքը ։ Ինտենստիվ բնակեցումը առաջ էր քաշում այդ տարածքների նկատմամբ բասկերի հավակնություններին և ազգային պետության ստեղծման գաղափարին։ Միակ համայնքը, որը լավ ընդունելություն է ցուցաբերում բասկերին, դա Օլորոն Սենտ Մարին է ։
Երկրորդ համաշխարհային պատերազմի սանձազերծում
1940 թվականին գերմանական բանակը ներխուժում է Ֆրանսիա և բլիցկրիգի (թարգմանաբար՝ կայծակնային պատերազմ։ Այն գերմանական ռազմամոլների պատերազմավարության տեսություն է, որը ենթադրում էր ամենակարճ ժամկետում (օրերի կամ ամիսների ընթացքում) հաղթել հակառակորդին) միջոցով ծնկի բերում ֆրանսիական բանակին։ 1940 թվականի հունիսի 22-ին կնքվում է զինադադարի պայմանագիր, որով Ֆրանսիայի հարավային հատվածում՝ ներառյալ Բասկերի Երկիրը, հաստատվում է նացիստների օկուպացիոն վարչակարգը ։ Այպիսով 1940 թվականին բասկյան հողերը գրեթե ամբողջությամբ անցնում են Գերմանիային։ Պատերազմական գործողությունների տարիներին գերմանահպատակ տարածքների բազմաթիվ բնակիչներ (այդ թվում մեծ թվով բասկեր) աջակցում են նացիստական վարչակարգի կողմից իրականացվող հրեաների և կոմունիստների հետապնդումներին ։ Բասկերիր Երկրի մեծ մասը իր հավատարմությունն է տալիս վիշիյան վարչակարգին և մասնակցում գերմանական իշխանությունների անցկացրած զորահավաքներին։
Բասկերի Երկրի նկատմամբ մշտապես իր հավակնություններն է ունեցել Իսպանիան։ Ադոլֆ Հիտլերն ու Ֆրանցիսկո Ֆրանկոն Երկրորդ համաշխարհային պատերազմի տարիներին հանդիպել են ընդամենը միայն մեկ անգամ՝ 1940 թվականի հոկտեմբերի 23-ին Ֆրանսիայում։ Հանդիպման նպատակը քաղաքական մերձեցումը, փոխադարձ շահերի քննարկումն ու դաշինքի կազմակերպումն էր։ Այնուամենայնիվ, քննությունների արդյունքում պարզ է դառնում, որ դաշինքի առավելությունները երկու կողմերի համար էլ անհասկանալի են։ Գերմանիայի և Իտալիայի կողմից պատերազմում ներգրավելու դիմաց Ֆրանկոն պահանջում էր Կանարյան կղզիները ռազմավարական առումով ամրապնդելու համար օգնություն, Բասկերի Երկիրը, ինչպես նաև մեծ քանակով ցորեն, վառելիք, ռազմական տեխնիկա, ռազմական ինքնաթիռներ և այլ տեսակի սպառազինություն։ Ի պատասխան Ֆրանկոյի գրեթե անլուծելի պահանջներին՝ Հիտլերը սպառնում է Վիշիյան Ֆրանսիայի կողմից իսպանական տարածքների հնարավոր անեքսիայով։ Վերջիվերջո, նրանց չի հաջողվում համաձայնության գալ։ Մի քանի օր անց Գերմանիայում Հիտլերը Մոսուլինիին հայտնում է․ «Ես ավելի շուտ կցանկանամ հանել իմ ատամներից երեքը կամ չորսը, քան կրկին զրուցել այդ մարդու հետ»։
Գրականություն
Կատեգորիա:Բասկերի երկրի պատմություն Կատեգորիա:Երկրորդ համաշխարհային պատերազմ ըստ երկրի
Բայազետի գավառակ
Բայազետ, գավառակ Արևմտյան Հայաստանում, Էրզրումի վիլայեթում։ Գտնվում էր Հայկական Պար լեռնաշղթայի հյուսիս։ Կենտրոնը Բայազետ քաղաքն էր։
Գավառակի տարածքը համապատասխանում է Մեծ Հայքի Այրարատ աշխարհի Կոգովիտ գավառին։
Աշխարհագրություն
Բայազետն ընդգրկում էր Բալըղչայ գետի հովտի մի մասը՝ Գառնավուկի դաշտը նրա հարակից լեռնալանջերի հետ։
Պատմություն
XVI- XVII դարերում քրդական Սլիվանլի ցեղերը հաստատվեցին այստեղ։ Նրանց պատճառով էլ տարածքը երբեմն կոչում են Սլիվան։
1877-1878 թվականների ռուս-թուրքական պատերազմի ժամանակ քրդերը հարձակվել են հայկական 24 գյուղերի վրա, ոչնչացրել են ողջ բնակիչներին, թալանել են ունեցվածքը և ավերել են բնակավայրերը։
Բնակչություն
1876 թ.-ին Բայազետի բնակչությունը 13456 անձ էր, որից 1982-ը՝ հայ։ 1909 թվականին, հայերի կոտորածից հետո, Բայազետն ուներ 110 գյուղ, որից միայն 3-ն էին հայկական՝ Արծափ, Քորուն, Մուսուն։ Այդ երեք գյուղերը միասին ուներին 230 տուն՝ 1470 հայ բնակչով։ Գավառակի բնակչության զգալի մասը կազմում էին Ջալալի ցեղի քրդերը։
Վարչական բաժանում
1876 թվականին գավառակն ուներ 96 գյուղ։ 1889 թվականին ուներ 78 գյուղ ։
Ծանոթագրություններ
Կատեգորիա:Արևմտյան Հայաստանի գավառներ
Ռազնոչինցներ
Ռազնոչինցիներ (ռազնոչինականներ) (ռուս. разночинцы-տարբեր աստիճանի և կոչումի մարդիկ), Ռուսաստանում բնակչության միջխավային կատեգորիա XVIII—XIX դարերում։ Սերում էին քաղքենիներից, գյուղացիներից, հոգևորականներից, վաճառականներից, մանր աստիճանավորներից ու սնանկացած ազնվականներից, որոնք ստանալով կրթություն կտրվել էին իրենց սոցիալական միջավայրից։ Ռազնոչինցիների առաջացումը պայմանավորված էր կապիտալիզմի զարգացմամբ, որն առաջ էր բերել մտավոր աշխատանքով զբաղվող մասնագետների մեծ պահանջ։ Արդեն 1840-ական թվականներին ռազնոչինցիները բավական ազդեցություն ունեին հասարակական կյանքի և մշակույթի զարգացման վրա, իսկ ճորտատիրական իրավունքի վերացմամբ դարձան հիմնական սոցիալական շերտը բուրժուական մտավորականության ձևավորման համար։ Ռազնոչինցիների դեմոկրատական թևը, որը, դեռ մինչև գյուղացիական ռեֆորմը 1861 թվականին, առաջ էր քաշել ազատագրական շարժման նշանավոր գործիչների (Բեշինսկի. պետրաշևականներ), ետռեֆորմյան շրջանում առաջատար դիրք գրավեց հեղափոխական շարժման մեջ։ Ռուսաստանում ազատագրական պայքարի բուրժուա-դեմոկրատական շրջանը (1861-1895 թթ.) Վլադիմիր Իլյայի Լենինն անվանել է ռազնոչինական։
Կատեգորիա:Ռուսական կայսրության հասարակություն
Հակաֆեռոմագնիսական ռեզոնանս
Հակաֆեռոմագնիսական ռեզոնանս, հակաֆեռոմագնիսական նյութերում որոշակի v հաճախականության էլեկտրամագնիսական ալիքների ուժեղ կլանման երևույթը արտաքին մագնիսական դաշտի որոշակի H լարվածության դեպքում։ Մագնիսական ռեզոնանսի տարատեսակներից։
Դիտվել է 1950ական թվականներին բյուրեղներում 4K-ից ցածր ջերմաստիճաններում։ Հակաֆեռոմագնիսական ռեզոնանսի դեպքում ենթացանցերի մագնիսական վեկտորների ռեզոնանսային տատանումներ են գրգռվում ինչպես միմյանց նկատմամբ, այնպես էլ կիրառված մագնիսական դաշտի լարվածության ուղղության շուրջը։ H-ի ամեն մի արժեքի, որպես կանոն, համապատասխանում են հակաֆեռոմագնիսական ռեզոնանսի երկու տարբեր հաճախականություններ ( հց), որոնք ավելի մեծ են, քան պարամագնիսական և ֆեռոմագնիսական ռեզոնանսների հաճախականությունները։ Հակաֆեռոմագնիսական ռեզոնանսը դիտում են ռադիոսպեկտրոսկոպով։
Հակաֆեռոմագնիսական ռեզոնանսի երևույթն օգտագործվում է հակաֆեռոմագնիսներում փոխանակային և մագնիսական անիզոտրոպության ուժերի հետազոտման համար։
Կատեգորիա:Մագնիսականություն
Մանիլի (այլ կիրառումներ)
Մանիլի անվանումը կարող է ունենալ հետևյալ կիրառումները․
Մանկասար (այլ կիրառումներ)
Մանկասար անվանումը կարող է ունենալ հետևյալ կիրառումները․
Մանիչ (այլ կիրառումներ)
Մանիչ անվանումը կարող է ունենալ հետևյալ կիրառումները․
Բաֆֆի Սենտ-Մարի
Բաֆֆի Սենտ-Մարի (Buffy Sainte-Marie, ), հնդկացիական ծագմամբ կանադացի ժողովրդական երգչուհի, Օսկարի մրցանակակիր, միջազգային ճանաչում է ստացել «Soldier Blue» երգով, ինչպես նաև 1960-ականների վերջին և 1970-ականների սկզբի քաղաքական ակտիվությամբ և հակապատերազմական ելույթներով։ Ոճային առումով երգչուհին չի սահմանափակվում ժողովրդական երաժշտությամբ; 1960-ականների վերջին նա Նեշվիլում ձայնագրեց աշխարհիկ երաժշտություն, իսկ 1970-ականներին նա հանդես եկավ ռոք-արվեստում. 1971 թվականիին Ռեյ Կուդերի և Crazy Horse -ի երաժիշտների հետ նա ձայնագրեց She Used to Wanna Be a Ballerina ալբոմը ։ 1998 թվականին Բաֆֆի Սենթ-Մարին կանադական National Aboriginal Achievement Foundation-ից ստացավ Lifetime Achievement մրցանակը և պարգևատրվեց Կանադայի շքանշանով։ Մեկ տարի անց կանադական Փառքի ծառուղում (Canadian Walk of Fame) տեղադրվեց անվանական աստղ։ Ներկայացվել է նաև Supersisters հավաքածուի քարտերի վրա։
Արտաքին հղումներ
Կատեգորիա:Կանադացի ֆեմինիստներ Կատեգորիա:Կանադացի կին արվեստագետներ Կատեգորիա:Ֆեմինիստ երաժիշտներ Կատեգորիա:Ֆոլկ-ռոք երաժիշտներ Կատեգորիա:Պացիֆիստներ Կատեգորիա:Բնիկ ամերիկացիներ Կատեգորիա:Կանադացի երգիչներ Կատեգորիա:BAFTA մրցանակի դափնեկիրներ Կատեգորիա:21-րդ դարի երգչուհիներ Կատեգորիա:Ֆեմինիստ արվեստագետներ
Արփի Ոսկանյան
Արփի Ռաֆայելի Ոսկանյան, հայ բանաստեղծուհի, արձակագիր։ Հայաստանի գրողների միության անդամ։
Կենսագրություն
1996 թվականին ընդունվել է Երևանի թատրոնի և կինոյի պետական ինստիտուտի ռեժիսուրայի բաժինը, 2005 թվականին՝ ավարտել Երևանի գեղարվեստի պետական ակադեմիայի արվեստաբանության բաժինը ։
Մամուլում տպագրվում է 1991 թվականից։ Նրա ստեղծագործությունները թարգմանվել են անգլերեն, գերմաներեն, ‎ֆրանսերեն, իսպաներեն և այլ լեզուներով ։ «ՍՄԻԼ» հիմնադրամի «1988» խորագրով պատմվածքների մրցույթում արժանացել է մրցանակի` «Իմ անկախությունը» պատմվածքի համար։ 2011 թվականին Համբարձում Համբարձումյանի հետ ստեղծել է «Գրողուցավ» գրական բլոգը, 2012 թվականին` համանուն կայքը։
Արտաքին հղումներ
Կատեգորիա:21-րդ դարի արևելահայ արձակագիրներ Կատեգորիա:21-րդ դարի արևելահայ բանաստեղծներ Կատեգորիա:Հայաստանի գրողների միության անդամներ Կատեգորիա:Երևանի գեղարվեստի պետական ակադեմիայի շրջանավարտներ
Մանկավարժություն (այլ կիրառումներ)
Մանկավարժություն անվանումը կարող է ունենալ հետևյալ կիրառումները․
Կոլի (Իտալիա)
Բնակչությունը ըստ 2008 թվականի տվյալների, կազմում է 1029 մարդ։ Բնակչության միջին խտությունը՝ 14 մարդ/կմ²։ Զբաղեցնում է 72 կմ² տարածք։ Փոստային ինդեքս՝ 29020։ Հեռախոսային կոդը՝ 0523։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր Կատեգորիա:Էմիլիա Ռոմանիայի քաղաքներ
Հակաֆեռոմագնիսականություն
Մագնիսացման մեխանիզմը
Պարամագնիսի I մագնիսացումը համեմատական է արտաքին մագնիսական դաշտի H լարվածությանը՝ I=xH (x-ն մագնիսական ընկալունակությունն է)։ Եթե պարամագնիսների x-ն հակադարձ համեմատական է T բացարձակ ջերմաստիճանին (Կյուրիի օրենք), ապա հակաֆեռոմագնիսական նյութերում (քրոմ, մանգան և քիմիական շատ միացություններ) x-ի ջերմաստիճանային կախումը բոլորովին այլ է։ T=T_N ջերմաստիճանում (Նեելի ջերմաստիճան) x-ն հասնում է առավելագույն արժեքի, իսկ T<T_N տիրույթում x-ի արժեքը խիստ կախված է մագնիսական դաշտի ուղղության և գլխավոր բյուրեղային առանցքի միջև կազմված անկյունից։ Բացի այդ, հակաֆեռոմագնիսական նյութերի ջերմունակությունը նույնպես T=T_N կետում առավելագույն արժեք ունի։ Նյութի ներքին կառուցվածքի փոփոխումը վկայող փորձնական այս փաստերը բացատրելու համար 1930ական թվականներին Լև Դավիդովիչ Լանդաուն և Լուի Էժեն Ֆելիքս Նեելը ենթադրեցին, որ T=T_N կետում տեղի է ունենում պարամագնիսական վիճակի անցում հակաֆեռոմագնիսականության (երկրորդկարգի ֆազային անցում)։ Պարամագնիսներում կան ոչ լրիվ զբաղեցված ներքին էլեկտրոնային թաղանթներով ատոմներ (իոններ), որոնք ունեն ատոմային մագնիսական մոմենտ, այսինքն՝ տարրական մագնիսներ են։ T<T_N ջերմաստիճանում փոխանակային ուժերի շնորհիվ ստեղծվում է մագնիսական մոմենտների որոշակի կարգավորում՝ նույնիսկ արտաքին մագնիսական դաշտի բացակայության դեպքում։ Առաջացած կառուցվածքը կարելի է պատկերացնել որպես ներդրված մագնիսական իոնների ցանցերից (ենթացանցերից) կազմված համակարգ։ Ենթացանցի հանգույցներում գտնվում են միմյանց զուգահեռ մագնիսական մոմենտներ, և երբ արտաքին դաշտ չի լինում, առանձին ենթացանցերի համազոր մագնիսական մոմենտները լրիվ համակշռում են միմյանց։ Մագնիսական մոմենտների դասավորությունը բյուրեղային առանցքների նկատմամբ պայմանավորված է մագնիսական անիզոտրոպության ուժերով։
Կիրառություններ
Հակաֆեռոմագնիսականության կառուցվածքը կարելի է հետազոտել նեյտրոնների դիֆրակցիայի միջոցով։ Հակաֆեռոմագնիսականության հետ կապված՝ հայտնաբերվել են նոր տեսակի մագնիսական կառուցվածքներ (թույլ ֆեռոմագնիսականություն, պարուրաձև կառուցվածքներ), նոր երևույթներ (պիեզոմագնիսականություն, մագնիսաէլեկտրական էֆեկտ)։ Գործնականում առայժմ կիրառվում են միայն հակաֆեռոմագնիսի բարձրահաճախային հատկությունները։
Տես նաև
Կատեգորիա:Մագնիսականություն
Վախթանգ Անանյան
Վախթանգ Ստեփանի Անանյան, հայ գրող, լրագրող, արձակագիր։ ՀԽՍՀ մշակույթի վաստակավոր գործիչ (1968 թ.)։ ՀԽՍՀ պետական մրցանակի դափնեկիր (1970, մանկական ու պատանեկան ստեղծագործությունների համար), Հայաստանի լենինյան կոմերիտմիության դափնեկիր (1974), ԽՍՀՄ գրողների միության անդամ 1934 թվականից։ Հայրենական մեծ պատերազմի մասնակից։ Որսորդական պատմվածքի սկզբնավորողն է հայ գրականության մեջ ։
Կենսագրություն
Վախթանգ Անանյանը ծնվել է 1905 թվականի օգոստոսի 8-ին Դիլիջանի գավառի Պողոսքիլիսա (հետագայում՝ Շամախյան) գյուղում (այժմ՝ Դիլիջան քաղաքի շրջագծում)։ Մանկությունն անցել է հայրենի գյուղում։ Սկզբնական կրթությունը ստացել է տեղի գյուղական դպրոցում։ 1915 թվականին ընդունվել է Դիլիջանի ծխական դպրոցը, բայց ուսման վարձը չկարողանալով վճարել` երկու տարուց հետո դուրս է մնում դպրոցից։ Հետագայում գրողը ցավով հիշում է.
1926 թվականին տեղափոխվել է Երևան, աշխատել «Մաճկալ» (1930-1931 թվականներ), «Սոցիալիստական գյուղատնտեսություն» (1931-1935 թվականներ) թերթերի խմբագրություններում։ Եղել է «Կոլխոզնիկ» թերթի պատասխանատու խմբագիր (1935 թ.)։ Պարգևատրվել է Աշխատանքային կարմիր դրոշի երկու և «Պատվո նշան» շքանշաններով։ Անանյանը մանկական ու պատանեկան ստեղծագործությունների համար արժանացել է Հայկական ՍՍՀ պետական մրցանակի (1970 թ.)։
ԽՄԿԿ անդամ 1928 թվականից։
1941 թվականին նա մասնակցել է Երկրորդ աշխարհամարտում։
Վախթանգ Անանյանը մահացել է 1980 թ.-ին Երևանում։
Ստեղծագործական աշխատանք
Վ. Անանյանը հայ գրականության մեջ լինելով արկածային ժանրի հիմնադիրը, ստեղծեց հայ արձակի մնայուն արժեքներ։ «Սևանի ափին» և «Հովազաձորի գերիները» վեպերում բնանկարիչ գրողը ընթերցողի առջև բացում է մի նոր կախարդանքների աշխարհ, հրաշքների մի նոր գանձարան, որով գերում է մանուկ ու մեծ ընթերցողին։ Այս ստեղծագործությունները մեծ ճանաչում բերեցին հեղինակին։
Առաջին ստեղծագործությունը՝ «Չոլախ Թաքոն» հրատարակվեց «Պիոներ» ամսագրում 1927 թվականին։ Առաջին վիպակը («Կրակե օղակի մեջ») լույս է տեսել 1930 թվականին։
1934 թվականին հրատարակվեց «Որս» պատմվածքների ժողովածուն, որը ամբողջությամբ նվիրված է բնությանը և շուտով ընթերցողը ճանաչեց նրան, որպես հայրենի բնությունը հետաքրքիր ու գեղեցիկ պատկերներով նկարագրող հեղինակի։
Վ. Անանյանի «Որսորդական պատմվածքները» շատ կարդացվող գրքերից է բոլոր տարիքի ընթերցողների համար։
Հայաստանի կենդանիների մասին ընթերցողներին բազմակողմանի ծանոթացում է տալիս գրողի «Հայաստանի կենդանական աշխարհը» (հ. 1 – 4, 1961-1967 թվականներ) աշխատությունը։
«Հին վրանի փոքրիկ բնակիչը» և «Ու՞ր են տանում կածանները» վեպերը ինչ–որ իմաստով ինքնակենսագրական են. նրանց հիմքում ընկած է Անանյանի հետ մանկության ու պատանեկության տարիներին կատարված դեպքերը։
Մեր գրականության մեջ այսօր Վ. Անանյան անունը դրվում է ամենաժողովրդական գրողների շարքում։ Գրական վիճակագրական տվյալներով հայ գրողների մեջ իր երկերի թարգմանությամբ նա գրավում է առաջին տեղերից մեկը։ Անանյանի երկերը հրատարակվել են ռուսերեն, անգլերեն, գերմաներեն, չինարեն, ճապոներեն, չեխերեն, բուլղարերեն, բենգալերեն, հինդի լեզվով։ Սա ասում է այն մասին, որ Անանյան գրողը կարողացել է նաև այլ ազգի ընթերցողների հոգում հետաքրքրություն առաջացնել բնության և կենդանական աշխարհի նկատմամբ։
Մանկական լավագույն գրքի համամիութենական մրցանակաբաշխությունում «Սևանի ափին» և «Հովազաձորի գերիները» (1956 թ.) վիպակներն արժանացել են մրցանակի։ Նրա «Սևանի ափին» և «Հովազաձորի գերիները» վիպակների հիման վրա գրված սցենարներով նկարահանվել են «Լեռնային լճի գաղտնիքը» և «Հովազաձորի գերիները» կինոնկարները («Հայֆիլմ», 1954, 1957 թվականներ)։
Ֆելիպե Մելո
Ֆելիպե Մելո Վիսենտե դել Կարվալյո (պորտ.՝ Felipe Melo Vicente de Carvalho, ), բրազիլացի ֆուտբոլիստ, կիսապաշտպան։ Հանդես է գալիս իտալական «Ինտերում» և Բրազիլիայի ֆուտբոլի ազգային հավաքականում։
Երիտասարդ տարիներ
Ֆելիպե Մելոն իր ֆուտբոլային կարիերան սկսել է Բրազիլիայում, հանդես գալով «Ֆլամենգոյում», «Կրուզեյրոյում» և «Գրեմիոյում»։
«Մալյորկա» և «Ռասինգ»
2005 թվականին Ֆելիպեն տեղափոխվել է իսպանական «Մալյորկա»։ Թիմի կազմում մասնակցել է 7 հանդիպման և դրանից հետո տեղափոխվել «Ռասինգ»։ 2006/07 մրցաշրջանում Մելոն ստացել է վնասվածք և չի կարողացել հանդես գալ մի քանի ամիս։
«Ալմերիա»
2007 թվականին Ֆելիպեն տեղափոխվել է «Ալմերիա»։ Տեղափոխվելու պահից Մելոն թիմում ստացավ առաջատարի դեր։ Մրցաշրջանի սկզբում Մելոն թիմի պաշտոնական կայքի կողմից ճանաչվեց թիմի լավագույն ֆուտբոլիստ ։
«Ֆիորենտինա»
2008 թվականի հունիսի 2-ին Մելոն 8 միլիոն եվրոի դիմաց տեղափոխվել է իտալական «Ֆիորենտինա» ։ Օգոստոսի 12-ին Մելոն անցկացրել է իր առաջին պաշտոնական հանդիպումը իտալական ակումբի կազմում, մասնակցելով «Սլավիայի» դեմ խաղում։ Իտալիայի առաջնությունում իր առաջին խաղը ֆուտբոլիստը անցկացրել է օգոստոսի 31-ին՝ «Յուվենտուսի» դեմ։ Իր առաջին գոլը թիմի կազմում խփել է նոյեմբերի 9-ին՝ «Ատալանտայի» դեմ խաղում։ Իտալական ակումբի կազմում Մելոն հանդես է եկել կենտրոնական կիսապաշտպանի դիրքում։
«Յուվենտուս»
2009 թվականի հուլիսի 16-ին Մելոն 25 միլիոն եվրոյի դիմաց տեղափոխվել է թուրինյան «Յուվենտուս»։ Ընդ որում տրանսֆերի մեջ ընդգրկվել են Մարկո Մարկիոնին և Կրիստիանո Ձանետին, որոնց տրանսֆերային արժեքները միասին գնահատվել են 6,5 միլիոն եվրո ։ Պայմանագիրը կնքվել է 4 տարով, ըստ որի տարեկան Մելոյի աշխատավարձը սահմանվեց 2.6 միլիոն եվրո   ։ Օգոստոսի 30-ին Մելոն նշեց իր դեբյուտը թուրինյան ակումբի կազմում՝ «Ռոմայի» դեմ խաղում, դառնալով 3 գոլի հեղինակ, իսկ խաղն ավարտվել է 3:1 հաշվով ։ 2009 թվականի դեկտեմբերին Մելոն ստացել է «Ոսկե սափոր» մրցանակը։ Չնայած այդ մրցանակին Մելոն անցկացրեց «Յուվենտուսում» իր լավագույն մրցաշրջանը ։ 2011 թվականի հունվարին Ֆելիպեն կոպիտ խաղաց Մասիմո Պաչի նկատմամբ, որի պատճառով հեռացվեց խաղադաշտից և որակազրկվեց 3 խաղով ։
«Գալաթասարայ»
2011 թվականի հուլիսի 22-ին Մելոն վարձավճարով տեղափոխվել է թուրքական «Գալաթասարայ», հետագա պարտադիր գնման իրավունքով     ։ 2013 թվականի ամռանը Մելոն 5 միլիոն եվրոյի դիմաց տեղափոխվեց թուրքական ակումբ։ Թուրքական ակումբի կազմում իր առաջին գոլը խփել է 2013 թվականի սեպտեմբերի 18-ին՝ «Սամսունսպորի» դեմ խաղում։ Լիգայի 36 խաղերում Մելոն դարձավ 12 գոլի հեղինակ։ 2015 թվականի օգոստոսի 13-ին Մելոն երկարաձգեց իր պայմանագիրը թուրքական ակումբի հետ։
«Ինտեր»
2015 թվականի օգոստոսի 31-ին Ֆելիպեն 4.2 միլիոն եվրոյի դիմաց տեղափոխվել է միլանյան «Ինտեր»։ Իտալական ակումբի կազմում իր առաջին գոլը խփել է «Վերոնայի» դեմ խաղում։
Միջազգային կարիերա
Մելոն Բրազիլիայի հավաքականի կազմում իր դեբյուտը նշել է 2009 թվականի փետրվարի 10-ին՝ Իտալիայի հավաքականի դեմ կայացած ընկերական խաղում։
Մելոն 2010 թվականին հավաքականի կազմում մասնակցեց Աշխարհի 2010 թվականի աշխարհի առաջնությանը։ Հավաքականի կազմում ֆուտբոլիստը մասնակցեց 5 խաղի։
Անձնական կյանք
Ֆելիպե Մելոն ամուսնացած է։ Ունի երեք զավակ՝ երկու տղա և մեկ աղջիկ ։
Արտաքին հղումներ
Կատեգորիա:Մալյորկայի ֆուտբոլիստներ Կատեգորիա:Ռասինգի ֆուտբոլիստներ Կատեգորիա:Ալմերիայի ֆուտբոլիստներ Կատեգորիա:Ֆիորենտինայի ֆուտբոլիստներ Կատեգորիա:Յուվենտուսի ֆուտբոլիստներ Կատեգորիա:Գալաթասարայի ֆուտբոլիստներ Կատեգորիա:Ինտեր Միլանի ֆուտբոլիստներ Կատեգորիա:Բրազիլիայի հավաքականի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Բրազիլացի ֆուտբոլիստներ Կատեգորիա:Պալմեյրասի ֆուտբոլիստներ Կատեգորիա:Ֆլամենգոյի ֆուտբոլիստներ Կատեգորիա:Կրուզեյրոյի ֆուտբոլիստներ Կատեգորիա:Գրեմիոյի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Ռասինգ Սանտանդերի ֆուտբոլիստներ Կատեգորիա:Ֆուտբոլի պաշտպաններ Կատեգորիա:Լա Լիգայի ֆուտբոլիստներ Կատեգորիա:Իտալիայի լեգեոներ ֆուտբոլիստներ
Չի վաճառվում
«Չի վաճառվում», 2016 թվականին «Անտարես» հրատարակչության «XXI.» մատենաշարով հրատարակած Արփի Ոսկանյանի պատմվածքների ժողովածուն։ Խմբագիր՝ Համբարձում Համբարձումյան։ Շապիկի նկարը և հեղինակի դիմանկարը՝ Սոնա Աբգարյանի, շապիկի ձևավորումը՝ «Անտարես» մեդիա հոլդինգի։ 336 էջ։
Գրքի շնորհանդեսը տեղի է ունեցել 2016 թվականի փետրվարի 6-ին  ։
Գրքի հանձնարարականը
Գրքում տեղ գտած պատմվածքները 20 տարվա ժամանակահատված են ընդգրկում՝ ներկայացնելով հեղինակի անցած ճանապարհը ուշ պատանեկությունից մինչև միջին տարիք, այդ ճանապարհին տեղի ունեցած աշխարհայացքային, գեղագիտական, ոճական փոփոխությունները։ Միաժամանակ գրքում երևակվում է տվյալ ժամանակաշրջանի գրականության հետագիծը։
Ծանոթագրություններ
Կատեգորիա:2016 գրքեր Կատեգորիա:Պատմվածքների ժողովածուներ
Շհարջիկ
Այրիջուր, գետակ Հայաստանի Սյունիքի մարզում, Ողջի գետի ձախ օժանդակը։ Սկիզբ է առնում Հացիկ լեռան արևելյան լանջերից և Ներքին Գիրաթաղ գյուղից 4 կմ արևելք միախառնվում մայր գետին։ Երկարությունը 4 կմ է ։
Ծանոթագրություններ
Կատեգորիա:Սյունիքի մարզի գետեր Կատեգորիա:Ողջի գետի վտակներ
I Kissed a Girl
I Kissed a Girl, երգ, որը ձայնագրվել է ամերիկացի երգչուհի Քեթի Փերրիի կողմից՝ One of the Boys երկրորդ ստուդիական ալբոմի համար, որի թողարկումը կայացել է 2008 թվականին։ 2008 թվականի ապրիլի 28-ին սինգլը թողարկվել է Capitol Records ձայնագրման ստուդիայում։ Սինգլի ձայնագրության վրա երգչուհին աշխատել է Մաքս Մարտինի, Քեթի Դեննիսի և պրոդյուսեր Dr. Luke-ի հետ։ Հասարակության մեջ սինգլը առաջացրել է բանավեճ միասեռական ենթատեքստի պատճառով, երգչուհին ինքն է ասել, որ դա «կնոջ մոգական գեղեցկության» մասին երգ է ։
Ալբոմի գլխավոր երգը՝ I Kissed a Girl-ը, յոթ շաբաթ շարունակ գլխավորել է ամերիկյան Billboard Hot 100 հիթ-շքերթը՝ դառնալով 1000-րդ երգը, որը հայտնվել է The Rock Era հիթ-շքերթի լավագույն տասնյակում ։ Միայն ԱՄՆ-ում սինգլը վաճառվել է ավելի քան 4,7 միլիոն թվային օրինակով։ Սինգլը դարձել է աշխարհի գլխավոր հիթը անգլալեզու երկրներում՝ գլխավորելով հիթ-շքերթների վերին հորիզոնականները ԱՄՆ-ում, Ավստրալիայում, Կանադայում, Իռլանդիայում և Մեծ Բրիտանիայում։
I Kissed a Girl-ը ներկայացվել է «Գրեմմի» 51-րդ մրցանակաբաշխության «լավագույն կանացի փոփ վոկալ» անվանակարգում։ 2009 թվականին այն նաև առաջադրվել է Kids' Choice Awards-ի «լավագույն երգ» անվանակարգում։ Բրիտանիայում 2008 թվականի հոկտեմբերին երգը օգտագործվել է Channel 4-ում «Հուսահատ տնտեսուհիները» սերիալի 5-րդ եթերաշրջանի գովազդ՝ այն սկսվելուց մեկ շաբաթ առաջ։
Ոգեշնչում և երգի բառեր
Երգի մասին Փերրին ասել է. «Բոլորն ընկալում են երգը և այն դասում իրենց վիճակին, տեսնում են այն, ինչ ուզում են տեսնել։ Սիրեք, ատեք, ինձ համար սա երգ է մեր՝ աղջիկների մասին։ Երբ մենք երիտասարդ ենք, մենք շատ զգայուն ենք։ Մենք ունենում ենք կարաոկե սենյակային երեկույթներ և պարում ենք գիշերազգեստներով։ Մենք շատ մտերիմ ենք, համեմատած տղաների հետ։ Երգը ոչ թե կեղտոտ բնույթ է կրում, այլ պարզապես հաճելի է, ահա թե ինչ է այս երգը»։ Փերրին նաև նշել է, որ այս երգը գրել է մի մարդու ոգեշնչմամբ.
Երգը մասամբ գրվել է Սկառլեթ Յոհանսոնի կողմից ։
Տեսահոլովակ
Երգի տեսահոլովակը թողարկվել է 2008 թվականի մայիսի 16-ին՝ Փերրիի MySpace-ի անձնական էջում։ Տեսահոլովակը նկարահանվել է ռեժիսոր Kinga Burza-ի կողմից, Մուլեն Ռուժ ոճով՝ Քեթի Փերրիի և տեսահոլովակում պարող այլ շքեղ հագնված աղջիկների հետ միասին։ Տեսահոլովակի վերջում նա արթնանում է մի տղայի հետ, ում անունը Դերեք է (DJ Skeet Skeet): Չնայած երգի անվանմանը՝ այստեղ նույնասեռ համբույր չի լինում։ Քեթին նկարահանվել է իր իսկական ընկերուհու, DJ Mia Moretti-ի, նրա ընկերոջ, Բելլա Մարկուս Մոլինարիի և երգչուհի Կեշայի հետ։
Տեսանյութը հեռուստատեսությամբ առաջին անգամ ցուցադրվել է հունիսի 12-ին TRL ալիքում՝ երգչուհու շոուի և հարցազրույցի ժամանակ։ 2008 թվականի հունիսի 24-ին երգը դարձել է առաջինը TRL-ում։ Տեսանյութը լայն տարածվել է այս երաժշտական ալիքում և VH1-ում։ Այն դեբյուտացվել է 2008 թվականի հունիսի 28-ին VH1’s VH1 Top 20 Video Countdown-ում։ 2008 թվականի հունիսի 30-ին տեսահոլովակը մեկնարկվել է MTV Latin America-ում։ 2008 թվականի հուլիսի 6-ին այն զվաղեցրել է 4-րդ հորիզոնական VH1’s VH1 Top 20 Video Countdown-ում։ Տեսահոլովակը ստացել է 5 անվանակարգ 2008 թվականին MTV Video Music Awards մրցանակաբաշխության ժամանակ, ներառյալ «լավագույն կանացի տեսահոլովակ» և «լավագույն նոր արտիստ» անվանակարգերում։ Յություբում տեսահոլովակը ունի 180 միլիոնից ավել դիտում։
Քննադատություն
«I Kissed a Girl»-ը երաժշտական քննադատների կողմից արժանացել է տարբեր արձագանքների։ Blogcritics Magazine-ը երգը անվանել է «վայրկենական շղթայական համար» ։ Երգը զբաղեցրել է 20-րդ հորիզոնականը 2008 թվականի լավագույն 100 սինգլների ցանկում ։
Հավաստագրումներ
}
Էնդի Յու
Էնդի Յու  (Энды-Ю), գետ Ռուսաստանում, հոսում է Արխանգելսկի շրջանում։ Գետաբերանը տեղակայված է Վիչեգդա գետի ձախ ափին՝ 368 կմ հեռավորության վրա։ Գետի երկարությունը՝ 30 կմ է։
I Kissed a Girl
Արտաքին հղումներ
Կատեգորիա:Քեթի Փերրիի երգեր Կատեգորիա:Երգեր այբբենական կարգով Կատեգորիա:Քեթի Փերրիի սինգլներ Կատեգորիա:Billboard Hot 100 գլխավորած սինգլներ Կատեգորիա:ԼԳԲՏ երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Էնդի Յու
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության ։
Արտաքին հղումներ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Իվան Աբրամով (գրող)
Իվան Աբրամով (Абрамов, Иван Васильевич, ), խորհրդային գրող։
Կենսագրություն
Ծնվել է 1916 թվականի հոկտեմբերի 19-ին։ 1933 թվականից, ավարտելով Բրյանսկի համար 27 դպրոցը, աշխատել է գազի զոդիչ Բրյանսկի «Կարմիր պրոֆինտեր» գործարանում, այնւհետև` Մագնիտոգորսկում։
1936 թվականին զորակոչվել է բանակ, ծառայել է Կրեմլի պաշտպանությունում։ 1939 թվականից Խարկովյան բարձրագույն զինվորական սահմանապահ ուսումնարանն ավարտելուց հետո ծառայել է որպես Պերեմիշլենյան սահմանապահ ուժերի ղեկավար։
Պատերազմին մասնակցել է 1941 թվականի հունիսի 22-ից Ստանիսլավի մոտ և ավարտվել է Քյոնիգսբերգում, Կուրիշե-Ներունգի հատվածում 1945 թվականի մայիսի 6-ին։ Նա մասնակցել է Մոսկվայի, Ղրիմի, Վոլգոգրադի համար մղված մարտերին։ Չորս անգամ վիրավորվել է. վերջին վիրավորումից հետո Քյունինգսբերգի մոտ մայորի կոչումով զորացրվել է առողջական վիճակի պատճառով. ստացել էր առաջին կարգի հաշվանդամություն ։
Հաստատվել է հայրենիքում` Բրյանսկում, վերադարձել զոդողի իր մասնագիտությանը։ 1961 թվականից եղել է ԽՍՀՄ գրողների միության անդամ, նույն թվականին ընդունվել է ԽՄԿԿ ։ 1961-1964 թվականներին ապրել է Ալմա Աթայում, աշխատել է «Պրոստոր» ամսագրում` որպես արձակ բաժնի ղեկավար։
1946 թվականից ապրել է Ռյազանում, ընտրվել է Ռյազանի գրողների կազմակերպության պատասխանատու քարտուղար ։ Ակտիվորեն համագործակցել է «Նոր աշխարհ», «Երիտասարդ գվարդիա», «Օգոնյոկ» ամսագրերի և «Իզվեստիյա», «Լիտերատուրնայա գազետա», «Գրականություն և կյանք» թերթերի հետ։
1967 թվականին տեղափոխվել է Բրյանսկ։ 1960-ական թվականներին եղել է Ֆեոդոր Տյուտչևի հայրենիքում` Օվստուգում առաջին բանաստեղծական տոնի կազմակերպիչներից մեկը, որը հետագայում դարձել է համառուսական տոն։
Եղել է Բրյանսկի տարածաշրջանային գրողների կազմակերպության անդամ ։
Մահացել է 2002 թվականի մարտի 1-ին։ Թաղված է Բրյանսկում ։
Ստեղծագործություններ
Հիմնական թեմատիկ ուղղություններն են մարդը` Հայրենական մեծ պատերազմի տարիներին, աշխատավոր դասը` հետպատերազմյան արդյունաբերության զարգացման շրջանում ։
Պատերազմի մասին նրա առաջին պատմվածքների` «Ստալինգարդյան պատմություններ» հավաքածուն, լույս է տեսել 1949 թվականին ։ Դրան հետևել են «Հարյուրվեցերորդ մասնիկը», «Փորձնական ծայրակցվանք», «Կարակումների ոսկին» ակնարկների գիրքը, հեքիաթների և պատմվածքների «Ժենյա Բոլշովա» գիրքը, պատերազմի մասին «Քառասունմեկի սահմանները» (1961), «Պաշտպանության խորքում» (1966), «Մայիսյան անձրևներ» (1976) եռագրությունը և այլ ստեղծագործություններ։
Չի հրապարակվել «Ստրատեգիական խաչմերուկ» (Բրյանշինում 1943-1945 թվականների իրադարձությունների մասին) վեպը, «Հրե վիշապի լիգա» արկածային վեպը, «Անտի» վեպը։
Արտաքին հղումներ
Կատեգորիա:Ստալինգրադի ճակատամարտի մասնակիցներ Կատեգորիա:Խորհրդային գրողներ
Հասարակության նյութատեխնիկական բազա
Յուրաքանչյուր հասարակական-տնտեսական ֆորմացիային բնորոշ աշխատանքի նյութական գործոնների՝ արտադրության միջոցների ամբողջություն։ Հասարակության նյութատեխնիկական բազայի զարգացման մեջ առաջատարն արտադրության գործիքներն են։ Դրանց կատարելագործումն ազդում է աշխատանքի առարկաների կազմի վրա, իսկ վերջիններիս օգտագործման փորձի կուտակումը էապես փոխազդում է արտադրության գործիքների և ամբողջ արտադրության զարգացման վրա։ Հասարակության նյութատեխնիկական բազան զարգանում է հասարակության հիմնական արտադրողական ուժի՝ արտադրության աշխատողների հետ սերտ փոխազդեցության մեջ։ Դա նպաստում է անմիջական արտադրողների աշխատանքային փորձի կուտակմանն ու որակավորման բարձրացմանը, մեծացնում նրանց իշխանությունը բնության ուժերի նկատմամբ, պայմանավորում աշխատանքի հանրայնացման աճը, հասարակության և առանձին ձեռնարկության մասշտաբով՝ աշխատանքի առաջադիմական բաժանումն ու կոոպերացումը։ Նյութատեխնիկական բազայի, որպես հասարակության արտադրողական ուժերի բաղկացուցիչ մասի, զարգացումը որոշում է արտադրական հարաբերությունների փոփոխումը։ Արտադրական հարաբերությունները, իրենց հերթին, ազդում են արտադրողական ուժերի զարգացման, հետևաբար՝ հասարակության նյութատեխնիկական բազայի վրա։ Նոր, առավել առաջավոր արտադրական հարաբերությունները, խթանելով արտադրողական ուժերի արագ զարգացումը, հեղաշրջումներ են առաջացնում արտադրության ոլորտում։ Յուրաքանչյուր հասարակական-տնտնտեսական ֆորմացիա, առաջ մղելով արտադրության տեխնիկան, ստեղծում է յուրահատուկ նյութատեխնիկական բազա։ Նախնադարյան-համայնական, ստրկատիրական և ավատատիրական հասարակարգերի նյութատեխնիկական բազան հիմնվել է ձեռքի աշխատանքի և պրիմիտիվ տեխնիկայի կիրառման վրա։ Կապիտալիզմն իր նյութատեխնիկական բազան՝ խոշոր մեքենական արտադրությունը, ստեղծել է արդյունաբերական հեղաշրջման և կապիտալիստական ինդուստրացման շնորհիվ (XVII —XIX դդ.)։
Կատեգորիա:Մարքսիզմ
Կայծեր (վեպ)
Վեպի ստեղծման պատմությունը
«Կայծեր»-ը Րաֆֆու լավագույն գործերից է, որի վրա հեղինակը աշխատել է գրեթե իր ողջ ստեղծագործական կյանքի ընթացքում՝ 1860–ական թվականների սկզբից մինչև 1887 թվականը։ «Կայծեր»-ը Րաֆֆին մի քանի անգամ ենթարկել է վերափոխումների և, ինչպես արդեն նշեցինք, բազմիցս է անդրադարձել դրան։ «Կայծեր»-ը գրելու հիմնական շարժառիթներից մեկն էլ եղել է 1877–1878 թվականների ռուս–թուրքական պատերազմը և Պապիկ իշխանի գլխավորած Զեյթունի նույն թվականների ազատագրական շարժումը։ «Կայծեր»-ի գոյության մասին Րաֆֆին առաջին անգամ հիշատակում է 1878 թվականին, իսկ արդեն 1879 թվականին խոսվում է «Կայծեր»–ի տպագրության մասին։ Նյութական հնարավորություններ չունենալու, գրաքննչական և այլ պատճառներով «Կայծեր»–ի տպագրությունն անընդհատ ձգձգվում է և միայն 1883 թվականին Ալեքսանդր Մելիք–Հայկազյանցի հովանավորությամբ հաջողվում է Թիֆլիսում տպագրել «Կայծեր»-ի առաջին հատորը, որը նախօրոք ենթարկվում է գրաքննության։ Գրաքննիչը բազում կրճատումների է ենթարկում վեպը և ջնջում վեպի լավագույն մասերը։ Պետք է ասել նաև, որ այս խստությամբ գրաքննությունը գործում էր Րաֆֆու բոլոր գործերի դեպքում։ «Կայծեր»-ի պահանջարկն այնքան մեծ էր, որ վեպը արագորեն սպառվում է, իսկ նույն թվականին «Մշակ» թերթում տպագրված «Կայծեր»-ը մեծապես նպաստում է նաև «Մշակ» թերթի սպառվելուն։ «Կայծեր»-ը անհիմն քննադատության է ենթարկվում Րաֆֆու ամենաոխերիմ հակառակորդներից մեկի՝ ծախու հոգևորական Հայկունու կողմից, սակայն, Րաֆֆին կտրուկ և հստակ պատասխան է տալիս Հայկունու շինծու մեղադրանքներին։
Առնչությունը «Խաչագողի հիշատակարանը» վեպի հետ
Չնայած, որ «Կայծեր»-ը միանգամայն ինքնուրույն վեպ է, այն որոշ առումով դառնում է նաև «Խաչագողի հիշատակարանը» վեպի շարունակությունը, քանի որ «Խաչագողի հիշատակարանը» վեպի հերոսների հետագա գործունեությունը, թե ի՞նչ եղան նրանք և ո՞ւր գնացին, Րաֆֆին տալիս է «Կայծեր» վեպում։ Չնայած դրան, «Կայծեր»-ը, ինչպես արդեն նշվեց, միանգամայն ինքնուրույն վեպ է, քանի որ «Խաչագողի հիշատակարանը» վեպի հերոսները (Մուրադ, Ջալլադ (ավազակապետը), քավոր Պետրոս, Նենե), հանդես են գալիս ոչ թե առաջնային, այլ երկրորդական դերերում, ուստի սխալ կլինի ասել, թե «Կայծեր»-ը «Խաչագողի հիշատակարանը» վեպի շարունակությունն է։
Վեպի գաղափարախոսությունը
«Կայծեր»-ում դրսևորվում է դարաշրջանի ազգային-ազատագրական շարժման գաղափարախոսությունը, որը մի տեսակ ընդհանրացնում է այն ամենը, ինչ հեղինակը արտահայտել է «Սալբի» վեպում։ «Կայծեր» վեպը, ինչպես Րաֆֆին է ասում. «Մի կողմից պատկերացնում է մեզ Տաճկահայաստանի հայերի հիվանդությունը՝ իր բոլոր փտեցնող, օրըստօրե լուծվող և քայքայվող կողմերով, իսկ մյուս կողմից ցույց է տալիս այն միջոցները, որոնցով պետք է բժշկել հիվանդին»։ Նշված հատկանիշներում էլ դրսևորվում է վեպի գեղարվեստական առանձնահատկությունները։ Մի կողմից բնաշխարհի, ժողովրդի նիստ ու կացի հարուստ ու հոյակապ պատկերներով, մյուս կողմից կյանքի հակասությունները լուծելու գաղափարախոսությամբ հանդես եկող ռոմանտիզմի սկզբունքներով։ Քանի որ վեպի հիմնական գործող հերոսները ռոմանտիկական գաղափարատիպեր են և վեպի կենտրոնական խնդիրը այդ հերոսների արտահայտած գաղափարախոսությունն է, ուստի և վեպը իր հիմնական ուղղությամբ դառնում է ռոմանտիկական։
Այն հեղինակի բնորոշմամբ ներկայացնում է մեր իրականության կատարյալ նկարագիրը իր պատմական, ազգագրական, աշխարհագրական ճշգրտություններով։ Դա հայ ժողովրդի կյանքի մի պատմական դարաշրջանի հանրագիտարան է, որը ընդգրկում է ժողովրդի սոցիալ-հոգեբանական բնաշխարհի, պատմական անցյալի բազմաբովանդակ նկարագիրը։ Այն յուրահատուկ ստեղծագործություն է, որտեղ չկա կոնֆլիկտ սովորական իմաստով կամ միասնական սյուժե։ «Կայծեր»-ը նկարագրական վեպ է։ Կարելի է ասել, որ հայ գրականության մեջ ոչ մի երկ այնպիսի ուժով, համապարփակ ընդգրկությամբ չի արտահայտել հայ ժողովրդի ազատագրական պայքարի ոգին, 1870–1880–ական թվականների սոցիալական հոգեբանությունը, ինչպես «Կայծեր»-ը։ Վեպի ոգին ազգային և սոցիալական ազատագրության գաղափարն է։